Unul dintre primii voluntari care a primit vaccinul Moderna dezvăluie cum se simte după testare.
Neal Browning a fost printre primii voluntari pentru vaccinul Moderna. Neal Browning: M-a durut doar un pic mâna după fiecare injecție. Moderna a spus că vaccinul la care lucrează are o eficiență de aproape 95%.
Vaccinul creat de Moderna împotriva COVID-19 are o eficiență de aproape 95 la sută. La acest rezultat s-a ajuns după ce serul a fost testat pe 30 de mii de oameni. Vaccinul de la Moderna rămâne stabil la o temperatură de -20 de grade Celsius. Cel de la Pfeizer are o eficienţă de 90 la sută şi rezistă la -80 de grade Celsius.Ambele vaccinuri au la bază acid ribonucleic mesager, un cod genetic care spune celulelor cum să producă proteine, și, astfel, sistemul imunitar va dezvolta anticorpi.Neal Browning a fost unul dintre primii 45 de voluntari din prima fază a testelor. El a primit prima injecție în martie, iar a doua în aprilie.Are imunitate în fața coronavirusului"A fost fără cusur. M-a durut un pic mâna după fiecare injecție, cam ca după un vaccin antigripal obișnuit. Pe lângă asta, nu am avut niciun efect advers și nici nu am simțit nimic", a mărturisit Neal Browning, voluntar vaccin Moderna.Deși acum are imunitate în fața coronavirusului, Neal spune că nu va ignora restricțiile: "Iau fiecare măsură de precauție care este recomandată pentru restul. Nu consider că sunt invulnerabil și că pot să risc. Nu merită".Gindrovel Dumitra, medic primar Medicină de Familie: "Chiar dacă în studiul în care s-a administrat vaccinul am întâlnit un număr de cazuri de îmbolnăvire, nu am întâlnit nicun caz de formă severă sau de deces".Simin Florescu, director medical Spitalul "Victor Babeș" – București: "Dacă am înțeles noi corect toate aceste date, este evident că e mult mai simplu de manevrat, de transportat și de administrat. Nu pot exista dubii în privința siguranței în acest moment".